Լարիսա Վասիլյան

Լարիսա Վասիլյան (, ), հայկական արմատներով գերմանացի լրագրող։ Առավել հայտնի է իր «Չքնածները Մյունխենում» փոդքասթով, որը նա վարում է Աննիկ Ռուբենս բեմական անունով։ Գերմանիայի ամենահաջողակ փոդքասթերներից մեկն է։

Կենսագրություն

Վաղ տարիներ 
Լարիսա Վասիլյանը ծնվել է 1976 թվականի հունիսի 17-ին, Կոնստանցա քաղաքում՝ Բոդենի լճի ափին, Ռուբեն Վասիլյանի և բավարացի գերմանուհու (Սիլվիա Վասիլյան) ընտանիքում։ Հաճախել է Մարկթ Շվաբեն համայնքի Ֆրանց Մարկի գիմնազիան։ Գիմնազիան ավարտելուց հետո ընդունվել է Մյունխենի Լյուդվիգ-Մաքսիմիլյան համալսարան, որտեղ 1995-2003 թվականներին մագիստրոսական ծրագրի շրջանակներում սովորել է ամերիկյան պատմություն, քաղաքականություն և ազգաբանություն։ 2004 թվականին ավարտել է Լոնդոնի ժուռնալիստիկայի դպրոցը` ստանալով Freelance and Feature Writing որակավորում։

Որպես լրագրող կայացում     
Լարիսան իր լրագրողական կարիերայի ընթացքում բազմաթիվ փուլեր է անցել․ աշխատել է որպես պրակտիկանտ կամ արտահաստիքային աշխատակից տարբեր տպագրական հրատարակություններում։ Որոշ ժամանակ աշխատել է որպես արտահաստիքային լրագրող Էբերսբերգի Süddeutsche Zeitung-ում, երեկոյան թերթում՝ շատ կարճ ժամանակով (ընդամենը երեք օր) և Bild թերթի մյունխենյան խմբագրությունում (2001)։ 2004-2005 թվականներին Վասիլյանը, ի թիվս այլոց, աշխատել է GONG և Bild+Funk հրատարակությունների Կինոյի և հեռուստատեսության բաժնում՝ որպես խմբագիր։ Որպես արտահաստիքային աշխատակից, նա 2003-2007 թվականներին գրել է ֆիլմերի ակնարկներ Բադեն-Վյուրթեմբերգի երիտասարդական թերթի համար (Yaez հրատարակչություն), որի համար գրում է 2009 թվականից սկսած։ Բացի այդ, ակտիվորեն աշխատում է SWR ռադիոյում և Bayerischer Runkfunk-ում և գրում է համակարգված հոդվածներ ինտերնետ /Համակարգիչներ/ «Ժամանակակից մասսայական ինֆորմացիայի միջոցներ» թեմաներով։

Փոդքասթինգ   
2005 թվականին մեկնարկած «Անքուն գիշերներ Մյունխենում» փոդքասթին զուգահեռ, Լարիսան Տիմո Հետցելի հետ միասին մինչև 2006 թվականի հոկտեմբերի 1-ը թողարկել է ևս մեկ փոդքասթ՝ «Ֆիլմեր և ավելին», որին կցված է նաև ուղեկցող տեսահոլովակ։

Լարիսան ակտիվորեն աշխատում է մի քանի այլ քիչ հայտնի փոդքասթ նախագծերի վրա՝ Audible Hörletter (կոմերցիոն փոդքաստ) և Handling Hören: Trackcast և Podparade (ռադիո Bavaria 3-ի համար) կոմերցիոն փոդքասթերը ներկայումս դադարեցված են։ IKEA-ի փոդքասթի համար թողարկել է առաջին երեք դրվագները, որից հետո փոխադարձ համագործակցությունը դադարել է։ Որոշ ժամանակ գոյություն ունեցած փոդքասթը Աննիկի խորհրդով, ի վերջո տեղափոխվել է Մյունխենի «Անքուն գիշերներ» փոդքասթի խորագրերից մեկը։ Բացի այդ, նա համարվում է փոդքասթ պորտալի 99 փոդքասթների հեղինակ։

Լարիսա Վասիլյանը գրավել է անգլիախոս լսարանին իր հանրահայտ «Slow German» փոդքաստով, որն օգնում է դպրոցականներին գերմաներեն սովորել։ 2006 թվականի սեպտեմբերի 19-ից 400-րդ դրվագից հետո նրա«Անքուն գիշերներ Մյունխենում» հիմնական ոչ առևտրային փոդքաստում ստեղծագործական կարճատև ընդմիջում եղավ։ Դեկտեմբերի 5-ին կարճատև դադարից հետո սկսվեց փոդքասթի երկրորդ փուլը, բայց այժմ շաբաթական պարբերականությամբ, նախկին ամենօրյայի փոխարեն։ Միևնույն ժամանակ հայտնվեց հանդիսատեսի կողմից սիրված նոր խորագիր, որով նա նամակագրական կապի մեջ էր Ենս-Ուվե Կրաուզեի հետ։ Այդ խորագիրը կասեցվել էր այն բանից հետո, երբ 2008 թվականի դեկտեմբերին Կրաուզեն երեխաներ էր ունեցել։ 

2006 թվականից Վասիլյանը Մյունխենի երաժշտության և թատրոնի ինստիտուտի «Երաժշտական լրագրության» ամբիոնի դոցենտ է։ Դասավանդում է նաև Բաբելսբերգի Էլեկտրոնային լրատվամիջոցների դպրոցում, Մյունխենի լրագրողների դպրոցում, Մյունխենի Երիտասարդ հրապարակախոսների ինստիտուտում, Աուդիո ճարտարագիտության դպրոցում, Երեկոյան կրթության համալսարանում և այլ ուսումնական հաստատություններում։ 2009 թվականի մարտից Վասիլյանը, առեղծվածային Մոսի հետ միասին թողարկել է տեսահոլովակ-փոդքասթ։

Պարգևներ 
 Ամերիկյան «Podcast Awards» մրցանակ «Լավագույն ոչ անգլերեն փոդքաստ» անվանակարգում, 2005,
 Գերմանական առաջին «Podcast Awards»-ի պատվավոր մրցանակ, 2006,
 Եվրոպական Podcast Award մրցանակ «Առանձնահատուկ անհատականություն» անվանակարգում, 2008։

Ծանոթագրություններ

Արտաքին հղումներ 
 "Slow German" podcast
 

Գերմանահայ լրագրողներ